CELEX: 62017CN0457
Language: el
Date: 2017-07-31 00:00:00
Title: Υπόθεση C-457/17: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 31 Ιουλίου 2017 — Heiko Jonny Maniero κατά Studienstiftung des deutschen Volkes eV

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/12
            
         Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 31 Ιουλίου 2017 — Heiko Jonny Maniero κατά Studienstiftung des deutschen Volkes eV
   (Υπόθεση C-457/17)
   (2017/C 347/14)
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείων: Heiko Jonny Maniero
   
      Αναιρεσίβλητο: Studienstiftung des deutschen Volkes eV
   
      Προδικαστικά ερωτήματα
   
   
               1)
            
            
               Καλύπτει η έννοια «εκπαίδευση» στο άρθρο 3, παράγραφος 1, στοιχείο ζʹ, της οδηγίας 2000/43/ΕΚ (1) την απονομή υποτροφιών εκ μέρους σωματείου με σκοπό την προώθηση σχεδίων ερευνών ή σπουδών στην αλλοδαπή;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Σε σχέση με την απονομή των υποτροφιών που μνημονεύονται στο πρώτο προδικαστικό ερώτημα, συντρέχει έμμεση διάκριση κατά την έννοια του άρθρου 2, παράγραφος 2, στοιχείο βʹ, της οδηγίας 2000/43/ΕΚ σε βάρος υποψηφίου, λόγω της προϋποθέσεως υποψηφιότητας η οποία συνίσταται στην επιτυχή ολοκλήρωση της Erstes Juristisches Staatsexamen [της κρατικής εξετάσεως πρώτου επιπέδου για τις νομικές σπουδές] στη Γερμανία, εάν ο υποψήφιος, ο οποίος είναι πολίτης της Ένωσης, έχει αποκτήσει αντίστοιχο τίτλο σπουδών σε κράτος που δεν είναι μέλος της Ευρωπαϊκής Ένωσης χωρίς να συνδέεται η επιλογή του τόπου αποκτήσεως του τίτλου σπουδών με την εθνοτική του καταγωγή, ενώ είχε τη δυνατότητα να συμμετάσχει, όπως και ένας ημεδαπός, στην Erstes Juristisches Staatsexamen κατόπιν νομικών σπουδών στην ημεδαπή, καθόσον κατοικεί στην ημεδαπή και ομιλεί με ευχέρεια τη γερμανική γλώσσα;
               Είναι κρίσιμο, συναφώς, το ότι το πρόγραμμα υποτροφιών, χωρίς να λαμβάνει υπόψη χαρακτηριστικά που να εισάγουν διακρίσεις, προωθεί σχέδια ερευνών ή σπουδών στην αλλοδαπή με σκοπό να παράσχει σε όσους έχουν ολοκληρώσει τις νομικές σπουδές στη Γερμανία τη δυνατότητα να γνωρίσουν αλλοδαπά συστήματα δικαίου, καθώς και να αποκτήσουν εμπειρία διαβιώσεως στην αλλοδαπή και γλωσσικές γνώσεις;
            
         
      (1)  Οδηγία 2000/43/ΕΚ του Συμβουλίου, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής (EE L 180, σ. 22).